Poppie se ma vasPoppie van der Merwe (Foto: Facebook) Ao. Mpeile Talane, woordvoerder van die polisie, het aan Maroela Media bevestig dat Koekemoer omstreeks 15:00 by haar huis in Mamogaleskraal naby Brits in hegtenis geneem is. “Sy sal Maandag in die Brits-landdroshof verskyn op aanklag van moord,” het Talane gesê. Poppie se stiefpa, Kobus Koekemoer, is reeds in aanhouding vir die kleuter se moord. Poppie is die aand van 25 Oktober na ŉ hospitaal in Brits gehaas nadat sy vermoedelik aangerand is. Sy is kort na haar aankoms by die hospitaal dood verklaar. Kobus is kort daarna vir Poppie se moord in hegtenis geneem. Die staat beweer hy het Poppie se kop teen ŉ kas geslaan wat bloeding op haar brein veroorsaak het en uiteindelik die oorsaak van haar dood was. Lees alle vorige berigte oor Poppie van der Merwe op Maroela Media.